Document ID: 32005D0813

ODLOČBA KOMISIJE
z dne 15. novembra 2005
o spremembi prilog I in II k Odločbi 2002/308/ES s seznami con in ribogojnic, odobrenih glede ene ali več bolezni rib - virusna hemoragična septikemija (VHS) in nalezljiva hematopoetska nekroza (IHN)
(notificirana pod dokumentarno številko K(2005) 4394)
(Besedilo velja za EGP)
(2005/813/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), in zlasti členov 5 in 6 Direktive,
ob upoštevanju naslednjega:
(1)
Odločba Komisije 2002/308/ES (2) glede na nekatere bolezni rib določa sezname odobrenih con in odobrenih ribogojnic, ki se nahajajo v neodobrenih conah.
(2)
Italija je za nekatere cone na svojem ozemlju predložila obrazložitve za pridobitev statusa odobrenih con glede na virusno hemoragično septikemijo (VHS) in nalezljivo hematopoetsko nekrozo (IHN). Iz predložene dokumentacije je razvidno, da te cone izpolnjujejo zahteve člena 5 Direktive 91/67/EGS. Te cone torej izpolnjujejo pogoje za pridobitev statusa odobrenih con in jih je treba dodati na seznam odobrenih con.
(3)
Finska je predložila obrazložitve za pridobitev statusa odobrenih con glede na virusno hemoragično septikemijo (VHS) in nalezljivo hematopoetsko nekrozo (IHN) za tiste dele svojega ozemlja, ki niso bili zajeti v posebnih ukrepih za izkoreninjenje, ki so se izvajali po izbruhih bolezni VHS na nekaterih obalnih območjih. Po srečanju med službami Komisije in predstavniki Finske dne 5. julija 2005 je Finska umaknila vlogo za priznanje obalnih območij kot con brez bolezni VHS. Iz predložene dokumentacije je razvidno, da glede na bolezen IHN celotno ozemlje Finske in glede na bolezen VHS celinski deli ozemlja Finske izpolnjujejo zahteve člena 5 Direktive 91/67/EGS. Ti deli Finske torej izpolnjujejo pogoje za pridobitev statusa odobrenih con glede na bolezni VHS in IHN in jih je treba dodati na seznam odobrenih con.
(4)
Ker se izviri nekaterih finskih povodij nahajajo v Rusiji, mora Finska po pridobitvi odobrenega statusa v navedenih povodjih ohraniti visoko raven nadzora v skladu s programom, odobrenim z Odločbo Komisije 2003/635/ES (3).
(5)
Avstrija, Francija, Nemčija in Italija so za določene ribogojnice na svojem ozemlju predložile obrazložitve za pridobitev statusa odobrenih ribogojnic v neodobrenih conah glede na bolezni VHS in IHN. Iz predložene dokumentacije je razvidno, da te ribogojnice izpolnjujejo zahteve člena 6 Direktive 91/67/EGS. Te ribogojnice torej izpolnjujejo pogoje za pridobitev statusa odobrenih ribogojnic v neodobreni coni in jih je treba dodati na seznam odobrenih ribogojnic.
(6)
Italija je uradno sporočila prisotnost bolezni IHN v dveh ribogojnicah, ki sta prej veljali za ribogojnici brez navedene bolezni. Vendar sta to še vedno ribogojnici brez bolezni VHS. Zato ti dve ribogojnici ne bi več smeli biti navedeni v Odločbi 2002/308/ES kot ribogojnici brez bolezni IHN.
(7)
Odločbo 2002/308/ES je zato treba ustrezno spremeniti.
(8)
Ukrepi iz te odločbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2002/308/ES se spremeni:
1.
Priloga I se nadomesti z besedilom iz Priloge I k tej odločbi.
2.
Priloga II se nadomesti z besedilom iz Priloge II k tej odločbi.
Člen 2
Ta odločba je naslovljena na države članice.
V Bruslju, 15. novembra 2005

Labels: 0
18
6